জাতীয় পার্টির সঙ্গে জোটের বিষয়ে বিএনপির মহাসচিব মির্জা ফখরুল ইসলাম আলমগীরের সম্প্রতি একটি বক্তব্য প্রসঙ্গে জানতে চাওয়া হলে এরশাদ বলেন, ‘ফখরুল ইসলাম কী বলেছেন তা আমার ধারণা নেই। তবে আমরা এককভাবে নির্বাচনের প্রস্তুতি নিয়ে এগিয়ে যাচ্ছি। তবে জাতীয় পার্টি নির্বাচনে ফ্যাক্টর হয়ে দাঁড়িয়েছে। তাই সবাই আমাদের চাচ্ছে। কিন্তু আমরা কোথায় যাব, কীভাবে নির্বাচন করব, সেটা ডিপেন্ড (নির্ভর) করবে আমাদের ওপর, আমাদের কর্মীদের ওপর, নেতাদের ওপর। আমরাই সিদ্ধান্ত নেব, কীভাবে নির্বাচন করব।’